Pooriisi ya Kira Road omuri Kampala ekwatsire omushaija oshangirwe nayiba motoka y’omuzaire obaire naruga kwakiira omwana we ah’ishomero erya Kampala Parents School.
Edward Muwanga omutaka wa Kyengera omu disiturikiti eya Wakiso, akwatsirwe abantu ababaire baine ekiniga bwanyima y’okwiba emotoka namba UAU 672 U arikugyezaho kugiirusya.
Eki kibereiho nyomwebazyo obu Muwanga ataahire omu motoka egyi arikukozesa ‘master key’.
Omugambirizi wa pooriisi Luke Oweyesigire, nagira ngu mukama wa motoka ateire enduuru y’ah’eiguru ereetsire pooriisi hamwe n’abantu bayirusya omushuma batyo baamukwata.
lug_Latn lug_Latn lug_Latn lug_Latn